जन्‍म पत्रिका में अक्‍सर आपने राशि या लग्‍न कुण्‍डली के अलावा भाव चलित कुण्‍डली को भी बना देखा होगा। आज मैं आपको बताता हूँ कि भावचलित और राशि कुण्‍डली में क्‍या फ़र्क है और भाव चलित कुण्‍डली से क्‍या देखा जाता है। राशि कुण्‍डली ज्‍योतिष में मुख्‍य कुण्‍डली है और यह बताती है कि ग्रहों और लग्‍न की राशि क्‍या है। जैसा कि नाम से ही स्‍पष्‍ट है, भाव चलित कुण्‍डली ग्रहों की भाव स्थिति बताती है। सामान्‍य तौर पर कौन सा ग्रह किस भाव में बैठा है यह भी हम राशि कुण्‍डली से देख लेते हैं जोकि सही नहीं है। इसके लिए हमें हमेशा भाव चलित कुण्‍डली को देखना चाहिए।